Gonorar, stilist va shaxsiy samolyot: Yulduzlarning hashamatli hayot kechiradigan uy hayvonlari (foto)

Quyidagi mashhurlarning hayvonlari ularning soyasida havas qiladigan darajada hayot kechiradi.
Peris Hiltonning itlari

Xonanda mitti-mitti itlari bilan bir emas, bir necha oqshom tadbirlariga tashrif buyurgan. Sevimli hayvonlari
Perisning soyasida qimmatbaho yaxtalarda dam olish, xususiy samolyotda parvoz qilish va dizaynerlar tomonidan tikilgan liboslarni kiyishga muvaffaq bo‘lgan.
Lera Kudryavsevaning mushugi

Leraning mushugi Fofaning Instagram’da o‘z sahifasi bor. 19 ming kuzatuvchi mushukning qanchalik hashamatli hayot kechirishiga guvoh bo‘lishi mumkin.
Demi Lovataning iti

Uy hayvonlarining fotosi ko‘proq layk to‘plashini allaqachon tushunib yetgan Demi iti Betmen uchun Instagram’da
alohida sahifa ochgan. Uning sahifasini kuzatgan obunachi bir-biridan qiziqarli va boshqa yulduzlar bilan birga tushgan suratlarini ko‘rishi mumkin.
Ledi Gaganing itlari

Xonandaning uch nafar: Koji, Gustav va Osiyo laqabli itlari bor. Avvalroq Koji va Gustav laqabli itlar olib qochilgan, uni aylantirib yurgan xodim yaralangan hatto. Osiyo esa qutulib qolgan. Keyinroq begona ayol ko‘chadan topib olganini aytib, ularni politsiya idorasiga olib borgan. Shundan keyin qo‘shiqchi yaralangan yordamchisi Rayan
Fisherni haqiqiy qahramon deb atagan.
Olga Buzovaning itlari

Olga ijodiy safarga ketganda uning itlari Yeva va Chelsi egasini uyda kutib qoladi. Mazkur itlar faqat sochlarini turmaklatgan holda ko‘rinish beradi, garderobidagi liboslar esa Olganikidan ham ko‘proq. Xonandaning eng sevimli iti kasallik sabab vafot etgan Lavli bo‘lgan.
Karl Lagerfeldning mushugi

Karlning mushugi mashhurlik borasida undan kam emas. O‘z kosmetik brendi, shaxsiy samolyoti bo‘lgan Shupettning surati mashhur jurnallar, xususan, Vogue jurnali muqovasida bir emas, bir necha marta chop etilgan. Shuningdek, u eng ko‘p haq to‘lanadigan mushuklardan hisoblanadi. Dizayner vafotidan keyin merosxo‘r bo‘lgan mushukning Instagram sahifasini uy hayvonlariga marketing xizmatlarini taklif qiladigan agentlik inflyuenserlari yuritadi.
Mayli Sayrusning cho‘chqachasi

Mayli aksariyat vaqtini uy hayvoni bilan kechirgani Liam bilan tortishib qolishlariga sabab bo‘lgan. Eng yaxshi taomlar bilan boqilgan cho‘chqacha birinchi klassda parvoz qilgan. Uning vafot etishi xonanda uchun haqiqiy fojia bo‘lgan.